TECHNINĖ SPECIFIKACIJA
Mažo slėgio biodujų surinkimo sistemos ii etapo statybos darbai, Kaupių k. 4, Kaupių k., Žygaičių sen., Tauragės r. sav.

Adresas: Kaupių k. 4, Kaupių k., Žygaičių sen., Tauragės r. sav.
Statybos rūšis – nauja statyba
Statinio paskirtis – Kiti inžineriniai tinklai - biodujų lauko surinkimo sistema
Statinio kategorija – II kategorijos nesudėtingas 
Statybos darbai atliekami vadovaujantis techniniu darbo projektu – „Mažo slėgio biodujų surinkimo II eilės statybos  Kaupių k. 4, Kaupių k., Tauragės r. sav. projektas“
Statinio projekto Nr.: GAB-26-11-TDP-LD
Techninis  darbo projektas parengtas 2026 metais.
Projektas pateikiamas kartu su pirkimo dokumentais (pateikiamas atskiru dokumentu Projektas Nr. GAB-26-11-TDP LD ). 
Techninio darbo projekto „Mažo slėgio biodujų surinkimo II eilės statybos  Kaupių k. 4, Kaupių k., Tauragės r. sav. projektas“ (Nr. GAB-26-11-TDP-LD) sudėtis (pridedama):
	Eil. Nr.
	Bylos pavadinimas
	Dokumento žymuo
	Laida

	1.
	Dokumentų žiniaraštis
	GAB-26-11-TDP-LD-BSŽ
	0

	2.
	Aiškinamasis raštas
	GAB-26-11-TDP-LD-AR
	0

	3.
	Techninės specifikacijos
	GAB-26-11-TDP-LD-TS
	0

	4.
	Medžiagų žiniaraščiai
	GAB-26-11-TDP-LD-SŽ
	0



BENDROS PASTABOS:
1. Projekte paminėti gaminių pavadinimai yra orientacinio pobūdžio ir gali būti pakeisti analogiškais tos pačios kokybės kitų gamintojų produktais.
2. Rengdamas pasiūlymą, tiekėjas privalo vadovautis techninio darbo projekto sprendiniais bei įvertinti ir į pasiūlymo kainą įtraukti šioje techninėje užduotyje papildomai nurodytus darbus, kurie nėra numatyti projekto sprendiniuose.
3. Projekte sutinkamos nuorodos į standartus, techninius liudijimus ar bendrąsias technines specifikacijas reiškia taip pat ir lygiaverčius standartus, techninius liudijimus ar bendrąsias technines specifikacijas.
4. Tiekėjas privalo parengti dujotiekio statybos/įrengimo techninį pasą, atlikti darbų metu įrengtų požeminių inžinerinių tinklų geodezines nuotraukas ir po statybos darbų užbaigimo parengti (atnaujinti) statinių (kiti inžineriniai tinklai - biodujų lauko surinkimo sistema) kadastrines bylas, pateikti suvirintų siūlių protokolus, gręžinių įrengimo korteles ir kitus dokumentus nurodytus papildomai projekte.
5. Iki darbų priėmimo tiekėjas turės inicijuoti statybos užbaigimą (statybos užbaigimo dokumentų, nurodytų Statybos įstatymo 28 straipsnio 1 dalyje, gavimą). Statybos užbaigimas atliekamas tiekėjo sąskaita.
PAPILDOMI DARBAI, NEĮTRAUKTI Į PROJEKTO SPRENDINIUS:
Tiekėjas privalo įvertinti, į pasiūlymo kainą įtraukti ir atlikti šiuos papildomus darbus, kurie nėra numatyti techninio darbo projekto sprendiniuose:
1. Deglo sistemos modernizavimas:
1.1. Sumontuoti valdiklį atkirtos vožtuvo Kromschroder VK 80 AISi F10T5A93D (85311060) valdymui (žr. poziciją 81.4 dokumente „Flare Information“).
1.2. Pakeisti deglo konstrukciją, įrengiant uždaro tipo deglą.
2. Kondensato išsiurbimo siurblio automatikos įrengimas:
2.1. Įrengti automatinį siurblio valdymą su laikmačiu.
2.2. Nustatyti siurblio veikimo režimą – siurblys turi automatiškai įsijungti kas 2 dienas ir veikti 1 minutę.
3. Kadangi dirbama su biodujomis ir modernizuojamas deglas bei automatika visi tiekėjo tiekiami elektros įrenginiai, valdikliai, kabelių įvadai ir siurbliai, montuojami biodujų zonoje, privalo turėti galiojančius ATEX sertifikatus (sprogios aplinkos įrangos sertifikavimas), atitinkančius projekte nustatytą zoną (pvz., Zona 1 arba Zona 2). Tiekėjas privalo atlikti visų naujai montuojamų metalinių konstrukcijų, dujotiekio dalių ir deglo įžeminimo bei potencialų išlyginimo darbus, pateikti varžų matavimo protokolus. 
4. Tiekėjas privalo užtikrinti, kad naujai montuojamas valdiklis ir atskirtos vožtuvas bus pilnai integruoti į esamą (arba naują) bendrą biodujų jėgainės / operatoriaus SCADA (valdymo) sistemą, perduodant vožtuvo būsenos signalus (atidaryta / uždaryta / gedimas).
5. Uždaro tipo deglas turi užtikrinti visišką biodujų sudegimą be matomo dūminimo ir atitikti LR aplinkosauginius reikalavimus dėl emisijų į aplinkos orą.
6. Kondensato siurblio automatika privalo turėti ne tik automatinį režimą su laikmačiu, bet ir rankinio valdymo (Force Start/Stop) funkciją tiesiogiai valdymo skydelyje techninei priežiūrai atlikti.
7. Darbus atlikti taip, kad nebūtų sutrikdyta esamos I etapo biodujų surinkimo sistemos veikla. Visi stabdymai ir pajungimai (perjungimai) turi būti iš anksto (prieš 3 darbo dienas) suderinti su Užsakovu ir trukti ne ilgiau kaip 13 valandų.
8. Tiekėjas privalo įvertinti, kad darbai vykdomi specifinėje aplinkoje (sąvartyno kaupe / kaupuose), kur galimas grunto sėdimas, todėl privalo griežtai laikytis projekte nurodytų nuolydžių, kad nesusidarytų kondensato kamščiai.
9. Tiekėjas iki darbų pradžios privalo pateikti Statybos montavimo darbų ir civilinės atsakomybės privalomojo draudimo polisą.
10. Rangovas privalo suteikti garantiją atliktiems darbams ir sumontuotai įrangai, laikydamasis galiojančių Lietuvos Respublikos teisės aktų reikalavimų. Garantiniai terminai turi būti ne trumpesni kaip:
5 metai – statinio darbams ir matomiems defektams;
10 metų – paslėptiems statinio elementams (paslėptiems defektams);
20 metų – jeigu nustatomi tyčia paslėpti defektai;
įrangai – pagal gamintojo nustatytą garantinį terminą, tačiau ne trumpesnį kaip 24 mėnesiai nuo įrangos perdavimo–priėmimo dienos.
11. Tiekėjas po paleidimo-derinimo darbų privalo atlikti Užsakovo personalo (ne mažiau kaip 2 asmenų) apmokymus dirbti su modernizuota deglo sistema ir kondensato siurblio automatika bei pateikti instrukcijas lietuvių kalba.
Visos su šiame skyriuje nurodytų darbų atlikimu susijusios medžiagos, įranga, montavimo darbai, derinimas, programavimas, paleidimas ir dokumentacijos parengimas turi būti įtraukti į tiekėjo pasiūlymo kainą.

